CELEX: 62010TJ0220
Language: el
Date: 2012-10-17
Title: Απόφαση του Γενικού Δικαστηρίου (πέμπτο τμήμα) της 17ης Οκτωβρίου  2012. # Ευρωπαϊκή Επιτροπή κατά EU Research Projects Ltd. # Ρήτρα διαιτησίας - Σύμβαση συναφθείσα στο πλαίσιο του ειδικού προγράμματος έρευνας, τεχνολογικής ανάπτυξης και επίδειξης στον τομέα "Κοινωνία της πληροφορίας φιλική προς το χρήστη" -Αποχώρηση από το σχέδιο - Επιστροφή μέρους των ποσών που προκατέβαλε η Επιτροπή - Τόκοι υπερημερίας - Διαδικασία εκδόσεως ερήμην αποφάσεως. # Υπόθεση T-220/10.

Απόφαση του Γενικού Δικαστηρίου (πέμπτο τμήμα)της 17ης Οκτωβρίου 2012 — Επιτροπή κατά EU Research Projects
      (Υπόθεση T-220/10)
      «Ρήτρα διαιτησίας — Σύμβαση συναφθείσα στο πλαίσιο του ειδικού προγράμματος έρευνας, τεχνολογικής ανάπτυξης και επίδειξης στον τομέα “Κοινωνία
         της πληροφορίας φιλική προς τον χρήστη” — Απόσυρση από το πρόγραμμα — Επιστροφή μέρους των ποσών που προκατέβαλε η Επιτροπή — Τόκοι υπερημερίας — Ερημοδικία»
      
      1.                     Προϋπολογισμός της Ευρωπαϊκής Ένωσης — Κοινοτική χρηματοδοτική συνδρομή  — Υποχρέωση του λήπτη να τηρήσει τις προϋποθέσεις
            χορηγήσεως της συνδρομής — Χρηματοδότηση αφορώσα μόνον τις ήδη πραγματοποιηθείσες δαπάνες — Δικαιολόγηση του υποστατού των
            δηλωθεισών δαπανών — Δεν υφίσταται — Μη επιλέξιμες δαπάνες (Άρθρο 317 ΣΛΕΕ) (βλ. σκέψεις 28, 29)
      2.                     Ένδικη διαδικασία — Άσκηση αγωγής ενώπιον του Γενικού Δικαστηρίου βάσει ρήτρας διαιτησίας — Σύμβαση περί κοινοτικής χρηματοδοτικής
            συνδρομής σε πρόγραμμα έρευνας και ανάπτυξης — Αίτηση επιστροφής ορισμένων δαπανών — Μείωση των επιλέξιμων δαπανών — Δικαίωμα
            της Επιτροπής για επιστροφή της προκαταβολής, πλέον τόκων υπερημερίας με το επιτόκιο που εφαρμόζει η Ευρωπαϊκή Κεντρική Τράπεζα
            (Άρθρο 272 ΣΛΕΕ) (βλ. σκέψεις 30-47)
      Αντικείμενο 
      
         
               Αγωγή δυνάμει του άρθρου 272 ΣΛΕΕ με αίτημα να υποχρεωθεί η εναγομένη να επιστρέψει μέρος του ποσού που προκαταβλήθηκε από
                  την Επιτροπή στο πλαίσιο της συμβάσεως IST-2001-34850, πλέον τόκων υπερημερίας.
               
            Διατακτικό 
      Το Γενικό Δικαστήριο αποφασίζει:
      
         
                  1)
               
               
                  
               
               
                  	Υποχρεώνει την EU Research Projects Ltd να επιστρέψει στην Ευρωπαϊκή Επιτροπή το ποσό των 102 039,32 ευρώ, πλέον τόκων υπερημερίας
                     με επιτόκιο 4,80 % ετησίως για το χρονικό διάστημα από 29 Δεκεμβρίου 2006 και έως την ημερομηνία πλήρους εξοφλήσεως του χρέους.
                  
               
            
         
                  2)
               
               
                  
               
               
                  	Καταδικάζει την EU Research Projects Ltd στα δικαστικά έξοδα.